Hekabe

Hekabe (gresk: Ἑκάβη, latinsk: Hecuba) var ifølge gresk mytologi hustru av kong Priamos av Troja under Trojakrigen, og de fikk nitten barn, blant andre Hektor, Paris og Kassandra, alle betydelige figurer i Homers Iliaden.

 Foreldre 
Antikkens kilder oppgir ulike foreldre for Hekabe.Frazers note 21 om Pseudo-Apollodorus: Bibliotheca, 3. 12. 5. i: Apollodorus, The Library, with an English Translation by Sir James George Frazer, i 2 bind. Cambridge, MA, Harvard University Press; London, William Heinemann Ltd. 1921. Ifølge Homer var Hekabe datter av kong Dymas av Frygia,Homer: Iliaden, 16. 715 men Euripides Euripides: Hekuba, 3 og Virgil Virgil: Æneiden 7. 320; 10. 705, skrev om henne som datteren av den trakiske kong Kisseos. Mytografene Pseudo-Apollodorus og Gaius Julius Hyginus lar spørsmålet være åpent om hvem av de to som var hennes far, men Pseudo-Apollodorus legger til en tredje mulighet: Hekabes foreldre kunne være den frygiske elveguden Sangarios og nymfen Metope.Pseudo-Apollodorus: Bibliotheca, 3. 12. 5Hyginus: Fabulæ, 91, 111, 249

En del versjoner fra verker som ikke lenger eksisterer er gitt sammendrag i skoliaer på Euripides' drama Hekuba:Skolia på Euripides: Hekuba, 3 i henhold til disse var hun datter av Dymas eller Sangarios med najaden Euagora, eller med Glaukippe, datter av Xanthos; muligheten av at hun var datter av Kisseos er også diskutert. En skolia på Homer nevner at Hekabes foreldre var enten Dymas og nymfen Eunoe, eller Kisseos og Telekleia;Skolia på Iliaden, 16. 718, viser til Pherecydes og Athenion for henholdsvis de to versjonene. Den siste muligheten ville gjøre henne til en søster av Theano, noe som også er bemerket av skolia på Euripides som er nevnt over.

Ifølge Suetonius i De vita Caesarum (De tolv cæsarer) likte keiser Tiberius å besvære de lærde med vanskelige og obskure spørsmål, og en av hans favoritter var «Hvem var Hekabes mor?» Suetonius: The Twelve Caesars, kapittel 2 (Tiberius), avsnitt 72

 Hekabe i Iliaden 
Hekabe opptrer seks ganger i Iliaden. I sang 6, linjene 326–396 møter hun Hektor, som vender tilbake til byen, tilbyr ham et drikkeoffer og instruerer ham å gi det til Zevs og å drikke av det selv. Hun følger Hektors råd om å velge en kostbar kjole som offer til gudinnen og lede de trojanske kvinnene til Athenes tempel for å be om hjelp. I sang 22 ber hun Hektor innstendig om ikke å kjempe mot Akilles:

I sang 24, linjene 201–216, er hun rammet med uro da hun hører om Priamos' plan om gjenvinne Hektors like fra Akilles' hytte. I samme episode, sang 24, linjene 287–298, tilbyr hun Priamos drikkeofferet og beordrer ham å be til Zevs, slik at han kan motta et gunstig tegn før han drar ut til akaiernes leir. I motsetning til den første episoden, hvor Hektor avslår hennes tilbud om drikkeoffer, aksepterer Priamos og blir belønnet med det ønskelige varselet. Til sist gråter hun over Hektors død i en velkjent tale, sang 24, linjene 748–759.

 Hekabe i andre antikke verker 
335px|thumb|Hektors død, relieff på romersk sarkofag, ca. 200 e.Kr.
Bibliotheca til Pseudo-Apollodorus hevder at Hekabe hadde en sønn ved navn Troilos med guden Apollon. Et orakle har spådd at Troja ikke ville bli beseiret om Troilos nådde alderen tyve år, men han ble drept av Akilles før den tid.

Hekabe er hovedfigur i to dramaer av Evripides, Trojanerinner og Hekabe. Førstnevnte beskriver hendelsene etter at Troja har falt, inkludert at Hekabe er gjort til slave av Odyssevs. Hekabe skjer også rett etter Trojas fall. Polydoros, den yngste sønnen til Priamos og Hekabe, er sendt til Polymestor, konge av Trakia, for å være i trygghet, men da Troja faller, myrder Polymestor den unge Polydoros. Hekabe får høre dette og da Polymestor kommer til den ødelagte byen, klarer Hekabe ved list å få ham blindet og deretter drepe hans to sønner.

En tredje fortelling sier at da hun ble gitt til Odyssevs som slave, snerret og forbannet hun ham, slik at gudene forvandlet henne til hund, noe som gjorde det mulig for henne å rømme unna.

I en annen tradisjon ble Hekabe gal etter å ha sett likene til sine barn Polydoros og Polyxena. Dante beskrev denne episoden i Inferno XXX: 13-20 som han hadde avledet fra italienske kilder.

 Hekabes barn med Priamos 
Tretten av hennes barn med Priamos:

 Antifos
 Kassandra
 Kreousa
 Deifobos
 Hektor
 Helenos
 Hipponoos
 Laodike
 Pammon
 Paris
 Polites
 PolydorosIfølge Homers Iliaden er Laotóe hans mor, men andre tradisjoner nevner Hekabe
 Polyxene

 Referanser 

 Eksterne lenker 

 «Hecuba» i: Encyclopedia Americana. 1920.

Kategori:Greske mytologiske kvinner
Kategori:Den trojanske krig
Kategori:Iliaden